
1ηΔΡΑΣΗ: «Ενίσχυση της εθνικής ικανότητας ελέγχου και επιτήρησης των εξωτερικών συνόρων με πρόσληψη προσωπικού, για τις Αστυνομικές Υπηρεσίες που εδρεύουν στο Νότιο Αιγαίο», με κωδικό ΟΠΣ 6017792 στο Πρόγραμμα «Πρόγραμμα Ελλάδας - Μέσο Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων 2021-2027» στον Ειδικό Στόχο «Ευρωπαϊκή ολοκληρωμένη διαχείριση των συνόρων», με ενάριθμο 2024ΣΕ95020024. 
2η ΔΡΑΣΗ: «Πρόσληψη 500 Συνοριακών Φυλάκων Ορισμένου Χρόνου για τους αερολιμένες της Χώρας και 50 Συνοριακών Φυλάκων Ορισμένου Χρόνου στη Δ.Α. Κέρκυρας» με Κωδικό ΟΠΣ 6027891 στο Πρόγραμμα «Πρόγραμμα Ελλάδας - Μέσο Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων 2021-2027» στον Ειδικό Στόχο «Ευρωπαϊκή ολοκληρωμένη διαχείριση των συνόρων», με ενάριθμο 2025ΣΕ95020009.

Οι Δράσεις συγχρηματοδοτούνται από την Ευρωπαϊκή Ένωση από το Ελληνικό Πρόγραμμα του Μέσου Χρηματοδοτικής στήριξης για τη Διαχείριση των Συνόρων και την Πολιτική Θεωρήσεων του ταμείου για την Ολοκληρωμένη Διαχείριση των Συνόρων της προγραμματικής περιόδου 2021-2027.

Ανακοίνωση του Αρχηγείου της Ελληνικής Αστυνομίας, αναφορικά με τη δημοσίευση των πινάκων των κατ’ αρχήν πληρούντων τα προσόντα και τις προϋποθέσεις πρόσληψης υποψηφίων, κατά φθίνουσα σειρά μορίων ανά Περιφερειακή Ενότητα και Νήσο προκήρυξης θέσεων, ξεχωριστά για τον κύριο και επικουρικό πίνακα θέσεων και επιμέρους κατηγορία Α΄ (80%) και Β΄ (20%) και αυτών που δεν πληρούν τα προσόντα και τις προϋποθέσεις για πρόσληψη ως Συνοριακοί Φύλακες Ορισμένου Χρόνου στις Περιφερειακές Ενότητες και Νήσους προκήρυξης θέσεων του υπ’ αριθ. 6000/2/7944-π΄ από 22-11-2025 διαγωνισμού, με Α.Δ.Α.: ΨΦ9Χ46ΜΤΛΒ-7Κ1.
ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ

Αθήνα, 04-02-2026
ΑΝΑΚΟΙΝΩΣΗ

Κατόπιν της δημοσίευσης των ανωτέρω πινάκων, υπενθυμίζεται ότι, σύμφωνα με τα οριζόμενα στην οικεία προκήρυξη, προβλέπεται δικαίωμα σε όλους τους/ις υποψηφίους/ες να ασκήσουν ένσταση κατά αυτών ενώπιον του Α.Σ.Ε.Π., μέσα σε αποκλειστική προθεσμία δέκα (10) ημερών, που αρχίζει από την επόμενη της ανάρτησής τους. Η διαδικασία υποβολής της ένστασης ορίζεται στην υποπαρ. 1, της παρ. Γ, του κεφαλαίου V της υπ’ αριθ.  6000/2/7944-π' από 22-11-2025 προκήρυξης (βλ. σελ. 38), με Α.Δ.Α.: ΨΦ9Χ46ΜΤΛΒ-7Κ1. Στην ένσταση δέον είναι να αναγράφονται τα πλήρη στοιχεία ταυτότητας του/ης υποψήφιου/ας, ο Α.Μ.Κ.Α., η κατηγορία (Α΄-80% ή Β΄-20%) και ο πίνακας (κύριος ή επικουρικός) ένταξής του, καθώς και η Διεύθυνση Αστυνομίας, σε υφιστάμενο Αστυνομικό Τμήμα της οποίας υπέβαλε αίτηση συμμετοχής.

